பொழிப்புரை கசதபநபம என்கிற உயிர்மெய் வருக்கமெல்லாம் மொழிக்கு முதலில் வரும். உதாரணம்: கனி, காழ், கிளி, கீரி, குறி, கூன், கெண்டை, கேள், கைதை, கொடை, கோதை, கௌவை. மற்ற வருக்கமும் இவ்வாறே வரும். 84. ஞகரம் அ ஆ எ ஒவ் வோடாம். (04) () ஞகரம் அ ஆ எ ஒவ்வோடு ஆம். பவாநந்தர் உரை பதவுரை ஞகரம் = ஞகரமானது,  அ ஆ எ ஒவ்வோடு = அகர ஆகார எகர ஒகரங்களோடு கூடி,  ஆம் = மொழிக்கு முதலில் வரும். பொழிப்புரை ஞகரமானது அகர ஆகார எகர ஒகரங்களோடு கூடி மொழிக்கு முதலில் வரும்.